als_Latn dik_Latn sag_Latn
Mesfushori ka kthyer në gol një 11-metërsh në miqësoren e luajtur dje në Durrës
Teuta ka dhënë shenja pozitive në prag të fillimit të gjysmës së dytë të kampionatit. Skuadra e drejtuar nga Gentjan Begeja, që në këtë sezon garon për t’ju larguar sa më shumë fundit të klasifikimit, ka arritur të fitojë dje në miqësoren ndaj Besës. Edhe pse ndeshja ka qenë mjaft e fortë, durrsakët kanë arritur ta kontrollojnë ata, por pa mundur që të finalizojmë. Ndërsa në pjesën e dytë, ka qenë pikërisht ish-futbollisti i skuadrës së Besës në pjesën e parë të kampionatit, ai që kthen në gol një 11-metërsh. Lojtari me eksperiencë në kampionatin shqiptar ishte një nga përforcimet e merkatos te Teuta duke dhënë më shumë siguri për ekipin e drejtuar nga Begeja. Teuta aktualisht renditet në vendin e tetë dhe është shtatë pikë larg zonës së ftohtë. Durrsakët nuk kanë bërë mirë në dy fazat e para dhe për këtë arsye kanë pasur ndryshime në stol si dhe largime nga ekipi gjatë merkatos së janarit, duke kthyer në ekip disa futbollistë që ishin larguar. Tashmë objektivi i durrsakëve është pozicionimi në mesin e ekipeve të Superiores.
als_Latn als_Latn